ΥΠΟΒΟΛΗ ΑΙΤΗΣΗΣ ΣΤΗΝ ΕΙΔΙΚΗ ΠΛΑΤΦΟΡΜΑ EDUPASS

Σας ενημερώνουμε ότι όλοι οι συμμετέχοντες στην εκπαιδευτική διαδικασία κάθε Τμήματος του Πανεπιστημίου Θεσσαλίας **θα πρέπει να υποβάλουν ΑΠΑΞ αίτηση/δήλωση στην ειδική πλατφόρμα «edupass.gov.gr»,** σύμφωνα με την υπ. αρ. 124068/ΓΔ4/01-10-2021 ΚΥΑ (ΦΕΚ 4558/Β/01-10-2021) με θέμα “Τήρηση θυρίδων αρμοδιότητας του Υπουργείου Παιδείας και Θρησκευμάτων στην Ενιαία Ψηφιακή Πύλη της Δημόσιας Διοίκησης (gov.gr-ΕΨΠ) και έλεγχος σχετικά με τη συνδρομή των νόμιμων προϋποθέσεων για τη δυνατότητα της φυσικής παρουσίας σε εκπαιδευτική δομή μέσω της ειδικής πλατφόρμας <https://edupass.gov.gr/> και την αρ. πρωτ. 124862/Ζ1/04-10-2021 Εγκύκλιο του Υφυπουργού Παιδείας και Θρησκευμάτων.

Σχετική διάταξη: Άρθρο 4, παρ. 4 της ως άνω ΚΥΑ: *«…Για τις δομές τριτοβάθμιας εκπαίδευσης* ***υπόχρεοι υποβολής αίτησης είναι****:**(α) οι φοιτητές/τριες, (β) το τακτικό και έκτακτο διδακτικό προσωπικό και οι επιστημονικοί συνεργάτες που παρέχουν διδακτικό έργο, (γ) κάθε άλλο φυσικό πρόσωπο, που συμμετέχει με φυσική παρουσία σε κάθε είδους εκπαιδευτική διαδικασία που διενεργείται εντός των χώρων των Α.Ε.Ι. και Α.Ε.Α. («επισκέπτες»).*